ཀྲུང་གོའི་ཚོང་ར་སྒོ་འབྱེད་བྱེད་པའི་སྐོར་གྱི་དྲི་བར་ལན་འདེབ་སྐབས།ལིས་ཁི་ཆང་གིས་ནན་གྱིས་བསྟན་དོན།ཀྲུང་གོས་རྒྱུན་མཐུད་ངང་རང་བདག་སྒོ་འབྱེད་རྒྱ་བསྐྱེད་རྒྱུ་ཡིན།ང་ཚོས་སྒོ་འབྱེད་ཀྱི་བྱེད་ཐབས་གསར་བ་སྐོར་ཞིག་ལག་བསྟར་བྱས་པ་དང་།ཡོ་རོབ་གླིང་གི་ཁེ་ལས་སྐོར་ཞིག་གིས་ཀྲུང་གོས་རྨང་གཞིའི་བཟོ་སྐྲུན་ལས་རིགས་ཀྱི་མ་རྐང་ཚད་བསྡུར་ཚོད་འཛིན་གློད་པ་ལས་ཁེ་བཟང་རག་ཐུབ་པ་བྱུང་།ང་ཚོའི་སྒོ་འབྱེད་སྲིད་ཇུསཀྱིས་རྒྱལ་ཁབ་སོ་སོའི་ཁེ་ལས་ལ་ལྟ་སྟངས་གཅིག་འདྲ་བཟུང་བ་དང་།རྗེས་ཕྱོགས་ད་དུང་དངུལ་རྩའི་ཞབས་ཞུ་ལས་རིགས་དང་།བཟོ་སྐྲུན་ལས་རིགས་དང་ཞབས་ཞུ་ལས་རིགས་ཀྱི་ཚོང་རར་ཞུགས་ཆོག་པའི་ཚད་གཞི་ཇེ་ལྷོད་དུ་གཏོང་རྒྱུ་ཡིན།ཀྲུང་གོས་སྒོ་ཆེར་ཕྱེ་ནས་འཛམ་གླིང་གི་རྒྱལ་ཁབ་སོ་སོའི་ཁེ་ལས་ལ་དགའ་བསུ་བྱེད་ཀྱིན་ཡོད་པ་དང་།ཁོ་ཚོས་ཀྱང་ཀྲུང་གོའི་སྐོར་ཐེངས་གསར་བའི་བཅོས་སྒྱུར་སྒོ་འབྱེད་ཀྱི་གོ་སྐབས་དམ་འཛིན་བྱས་ནས།གཉིས་ཕན་མཉམ་རྒྱལ་མངོན་འགྱུར་བྱེད་པ་དང་།མཉམ་དུ་འཕེལ་རྒྱས་སུ་གཏོང་དགོས་ཟེར།